اسلام آباد(آن لائن): قومی احتساب بیورو نا ایگزیکٹو بورڈ نا دیوان چیئرمین جسٹس جاوید اقبال نا کماشی ٹی نیب ہیڈکوارٹر  اسلام آباد اٹ اڈ ہلک۔ دیوان اٹ ڈپٹی چئیرمین نیب، پراسیکیوٹر جنرل اکاؤ نٹبلٹی نیب،ڈی جی آپریشن نیب، ڈی جی نیب خیبر پختونخوا ویڈیو لنک انا کمک اٹ دیوان اٹ بشخ ہلک۔ نیب انا دا پالیسی ءِ کہ قومی احتساب بیورو نا ایگزیکٹو بورڈ نا دیوان نا بارواٹ تفصیل آتے اُلس ءِ تننگے ہراوڑ تدوک آ کیہی دے تیان مون اٹے ہرانا مسخت کس اسے نا اُست ءِ ہسونی اف، کل انکوائری وانویسٹی گیشن آک لگوک آ دوبہ غاتا بنداو آ بنا کننگانو ہراکہ پک افس۔ نیب کانود نا رداٹ کل ہمو بندغ آتیا اوفتا سلا ءِ معلوم کننگ آن پد مستی کارروائی کننگ یا نہ کننگ نا فیصلہ کیک۔
